టాలీవుడ్లోని ఆ సీనియర్ హీరో, యంగ్ హీరో కాంబినేషన్లో సినిమా ఉంటుందని ఎప్పటి నుంచో ప్రచారం జరుగుతోంది. తాజాగా ఆ ప్రాజెక్టు ఓకే అయ్యిందని సినీ జనం చర్చించుకుంటున్నారు.తెలుగులోని కొందరు సీనియర్ హీరోలు మల్టీస్టారర్ సినిమాల్లో నటించేందుకు ఆసక్తి చూపిస్తున్నారు. వెంకటేశ్, నాగార్జున వంటి అగ్ర హీరోలు ఈ విషయంలో మిగతా వాళ్ల కంటే కాస్త ముందున్నారనే విషయాన్ని ప్రత్యేకంగా చెప్పుకోవాలి. ఒకవైపు సోలో హీరోగా నటిస్తూనే మరోవైపు మల్టీస్టారర్ సినిమాల్లో నటిస్తున్నారు వెంకటేశ్, నాగార్జున. లేటెస్ట్గా హీరో నాగార్జున మరో మల్టీస్టారర్ సినిమాలో నటించేందుకు గ్రీన్ సిగ్నల్ ఇచ్చినట్టు  వార్తలు వినిపిస్తున్నాయి.వరుస హిట్స్తో మంచి జోష్ మీదున్న నానితో కలసి నటించేందుకు నాగార్జున ఓకే చెప్పారని తెలుస్తోంది. 'భలే మంచి రోజు', 'శమంతకమణి' సినిమాలను తెరకెక్కించిన దర్శకుడు శ్రీరామ్ ఆదిత్య... వీరిద్దరి కాంబినేషన్లో సినిమా చేయబోతున్నాడని సమాచారం. ఈ కాంబినేషన్ కోసం తయారు చేసుకున్న కథను, నాగార్జున, నానికి వినిపించిన శ్రీరామ్ ఆదిత్య తన స్టోరీతో ఆ ఇద్దరిని ఒప్పించాడని ఇండస్ట్రీ టాక్. అయితే ప్రస్తుతం ఈ ఇద్దరు హీరోలు తమ కొత్త సినిమాలతో ఫుల్ బిజీగా ఉన్నారు.'రాజు గారి గది 2' షూటింగ్ పూర్తయినా ప్రస్తుతం నాగార్జున తన తనయుడు అఖిల్ రెండో సినిమా 'హలో' నిర్మాణంపై దృష్టి పెట్టారు. ఇక యంగ్ హీరో నాని కూడా ప్రస్తుతం రెండు సినిమాల్లో నటిస్తూ ఫుల్ బిజీ ఉన్నాడు. దీంతో ఈ ఇద్దరి కాంబినేషన్లోని సినిమా సెట్స్ మీదకు వెళ్లేబోయేది వచ్చే ఏడాదే అని సినీజనం చర్చించుకుంటున్నారు. మొత్తానికి 'భలే మంచి రోజు', 'శమంతకమణి' సినిమాలతో దర్శకుడిగా తానేంటో ప్రూవ్ చేసుకున్న శ్రీరామ్ ఆదిత్యకు ఇది మరో మంచి అవకాశం అని చెప్పకతప్పదు. మరి ఈ సారి మల్టీస్టారర్ ఏమవుతుందో చూడాలి.
talivudloni aa seanier heero, yang heero combinationlo sinima untundani eppati nuncho prachaaram jarugutondi. taajaagaa aa praajektu oke ayyindani cinee janam charchinchukuntunnaaru.teluguloni kondaru seanier heerolu multiestarer cinemallo natinchenduku aasakti chuupistunnaaru. venkatesh, nagarjuna vanti agra heerolu ee vishayamlo migata vaalla kante kaasta mundunnarane vishayaanni pratyekamgaa cheppukovali. okavaipu solo heeroga natistune marovaipu multiestarer cinemallo natistunnaaru venkatesh, nagarjuna. latestga heero nagarjuna maro multiestarer cinemalo natinchenduku green signal ichinattu  vaartalu vinipistunnaayi.varusa hitsto manchi josh meedunna naanitho kalasi natinchenduku nagarjuna oke cheppaarani telustondi. 'bhale manchi roju', 'samantakamani' cinimaalanu terakekkinchina darsakudu sriram aaditya... veeriddari combinationlo sinima cheyabotunnadani samacharam. ee combination kosam tayaaru chesukunna kathanu, nagarjuna, naaniki vinipinchina sriram aaditya tana storitho aa iddarini oppinchaadani industry tack. ayithe prastutam ee iddaru heerolu tama kotta cinimaalatoe ful bijiga unnaaru.'raju gaari gadi 2' shooting puurtayinaa prastutam nagarjuna tana tanayudu akhil rendo sinima 'halo' nirmaanampai drushti pettaaru. ika yang heero naani kuudaa prastutam rendu cinemallo natistuu ful biji unnaadu. deentho ee iddari combinationloni sinima sets meedaku velleboyedi vache edade ani sineejanam charchinchukuntunnaaru. mottaaniki 'bhale manchi roju', 'samantakamani' cinimaalatoe darsakudigaa taanento proov chesukunna sriram aadityaku idhi maro manchi avakaasam ani cheppakatappadu. mari ee saari multiestarer emavutundo chudali.